**EURAN YHTEISKOULU**

**VALINNAISAINEOPAS**

**TULEVALLE YHDEKSÄSLUOKKALAISELLE**

**LUKUVUODELLE 2021-2022**



**Hyvät kahdeksasluokkalaiset ja heidän huoltajansa**

Euran yhteiskoulun kahdeksasluokkalaiset noudattavat seuraavaa opetussuunnitelmaan perustuvaa tuntijakoa:

- 8. luokalla on yhteisiä aineita 24 vuosiviikkotuntia ja valinnaisia aineita 6 vuosiviikkotuntia
- 9. luokalla on yhteisiä aineita 24 vuosiviikkotuntia ja valinnaisia aineita 6 vuosiviikkotuntia

Kahdeksannella luokalla alkaneista valinnaisaineista yhdeksännellä luokalla jatkuvat kahdeksi vuodeksi valitut valinnaisaineet. Sen sijaan vain kahdeksannelle luokalle valitun valinnaisaineen (3. palkki) opiskelu päättyy kahdeksannen luokan jälkeen. Tämän sijaan oppilas valitsee yhdeksännelle luokalle kaksi yhden vuosiviikkotunnin valinnaisainetta, jotka esitellään tässä oppaassa.

Euran yhteiskoulun tuntijaon pohjana on valtioneuvoston hyväksymä kaikille yhteisten oppiaineiden vähimmäistuntimäärä. Yhdeksännellä luokalla opiskeltavat valinnaisaineet arvioidaan hyväksytty/hylätty -merkinnällä. Jos tällainen yhden kurssin valinnaisaine on osa kaikille yhteisen aineen opintoja, sen hyvä suorittaminen voi korottaa kyseisen aineen arvosanaa. Nämä valinnaisaineet on tässä oppaassa esitelty kyseisen kaikille yhteisen oppiaineen otsikon alla.

Valinnan tekeminen käydään oppilaiden kanssa koulussa läpi. Valintakortit palautetaan luokanvalvojalle. Valintakortti täytetään kuulakärkikynällä, ja sen allekirjoittaa huoltaja.

Mikään valinnaisaine ei ole edellytys jatko-opinnoille.

Valinta sekä varavalinnat kannattaa harkita tarkkaan. Mikäli ainetta ei valita tarpeeksi, siitä ei muodosteta ryhmää ja silloin otetaan käyttöön varavalinnat.

|  |  |  |  |
| --- | --- | --- | --- |
| **EURAN YHTEISKOULUN TUNTIJAKO 1.8.2017 ALKAEN** |  |  |  |
|  |  |  |  |  |  |
|  |  | 7. | 8. | 9. | yht. |
|  |  |  |  |  |  |
| AI | Äidinkieli ja kirjallisuus | 3 | 4 | 3 | 10 |
| ENA | A1-kieli englanti | 2 | 2 | 3 | 7 |
| RUB | B1-kieli ruotsi | 1 | 2 | 1 | 4 |
| MA | Matematiikka | 3 | 4 | 4 | 11 |
| BI | Biologia  | 1 | 1 | 2 | 4 |
| GE | Maantieto | 1 | 1 | 1 | 3 |
| FY  | Fysiikka  | 1 | 1 | 1,5 | 3,5 |
| KE | Kemia | 1 | 1 | 1,5 | 3,5 |
| TT | Terveystieto | 1,5 | 1,5 |  | 3 |
| UE | Uskonto ja elämänkatsomustieto | 1 | 1 | 1 | 3 |
| HI  | Historia  | 2 | 2 |  | 4 |
| YH | Yhteiskuntaoppi |  |  | 3 | 3 |
| MU | Musiikki | 2 |  |  | 2 |
| KU | Kuvataide | 2 |  |  | 2 |
| TN/TS | Käsityö | 3 |  |  | 3 |
| LP/LT | Liikunta | 2 | 3 | 2 | 7 |
| KO | Kotitalous | 3 |  |  | 3 |
| OP | Oppilaanohjaus | 0,5 | 0,5 | 1 | 2 |
|  | Taito- ja taideaineet valinnainen |  | 2 | 2 | 4 |
|  | Valinnaiset aineet |  | 4 | 4 | 8 |
|  |  |  |  |  |  |
| Yhteensä  | **30** | **30** | **30** |  |

**YHDEKSÄNNEN LUOKAN YHDEN VUOSIVIIKKOTUNNIN VALINNAISAINEET**

**ENGLANTI**

**Englannin syventävä kurssi**

Kurssilla keskitytään laajentamaan jo aiemmin opittuja asioita. Syvennetään kielitaitoa sekä sanaston että kielioppirakenteiden osalta. Kurssilla valmistaudutaan jatko-opintoihin, ja se on tarkoitettu kielistä kiinnostuneille oppilaille.

**HISTORIA**

**Historian ihmeellinen maailma**

Tutkitaan oppilaiden toiveiden pohjalta historian tapahtumia ja aikakausia monipuolisin menetelmin. Kirjat, esineet, elokuvat, pelit, kuvat ja musiikki kertovat tarinan menneisyydestä.

**KOTITALOUS**

**Lupa kokata**

Kurssilla opetellaan turvallista ruoanvalmistusta ja elintarvikehygienia perusteita. Kurssin loputtua oppilailla on mahdollisuus suorittaa Ruokaviraston virallinen hygieniaosaamistodistus eli hygipassi. Kurssin sisällöt: Hygieniaosaaminen, elintarvikkeiden hygieniaa uhkaavat tekijät, mikrobiologia, ruokamyrkytykset, elintarvikelainsäädäntö, omavalvonta, elintarvikkeiden hygieeninen käsittely, henkilökohtainen hygienia, puhtaanapito, hygienian tulokset

**KUVATAIDE**

**Maalauskurssi**

Tutkitaan, mitä eroa on akvarelli- akryyli- ja öljyvärimaalaamisessa.

**Kirjakurssi**

Tehdään oma kirja pahvista ja paperista. Käytetään kirjaa omiin piirroksiin ja maalauksiin.

**KÄSITYÖ**

**Erätavaroiden valmistus**

Kurssilla valmistetaan yksi tai useampi esine, joita voi käyttää luonto- ja eräretkeilyssä, esim. airot, mela, kalahaavi, lumikengät, ahkio.

**Käsityöaskartelu**

Suunnitellaan ja valmistetaan tuotteita yhdessä valittuja tekstiilityö- ja askartelutekniikoita käyttäen. Sisällöissä huomioidaan vuodenajat ja juhlapyhät.

**Tarve-esineiden valmistus**

Kurssilla valmistetaan tarve-esine, esim. takkavälineet, pihagrilli, vasara.

**Vaateompelu**

Ommellaan vaate itselle tai jollekin muulle henkilölle. Syvennetään ja laajennetaan aiempina vuosina opittuja vaateompelun tietoja ja taitoja. Käytetään joustavia tai joustamattomia materiaaleja.

**Älytekstiilit**

Tutustutaan erilaisiin e-tekstiileihin. Opetellaan käyttämään kirjontaohjelmaa ja ompelemaan kirjontakoneella. Suunnitellaan ja valmistetaan oma toiminnallinen älytekstiili.

**MUSIIKKI**

**Laulukurssi**

Kerrataan ja syvennetään aiemmin opittuja musiikillisia tietoja ja taitoja monipuolisilla työtavoilla. Suunnitellaan ja järjestetään erilaisia esitystilanteita.

9. luokalla on mahdollista syventää musiikin teorian perustietoja.Tämä koskee lähinnä niitä oppilaita, jotka tarvitsevat musiikin teorian laajempaa hallintaa pyrkiessään jatko-opintoihin.

Laulettava materiaali valitaan ajankohtaisesta ja oppilaita kiinnostavasta laulustosta.

Luokkamusisoinnin yhteydessä käytetään pääasiassa populaarimusiikkia.

Oppilasta tutustutetaan myös kaksiääniseen laulamiseen.

Oppilailla on mahdollisuus itse vaikuttaa tunneilla laulettavaan laulustoon

**LIIKUNTA**

**Kuntosalikurssi**

Kurssilla tutustutaan voimaharjoittelun eri muotoihin, turvallisiin nostotekniikoihin ja laitteiden toimintaan. Kurssilla käydään läpi eri lihasryhmien toimintaa ja kuntosaliohjelman teon perusteet sekä harjoitellaan itse tehdyn kuntosaliohjelman mukaisesti.

**Liikunnan ohjauksen kurssi**

Kurssilla harjoitellaan ryhmän ohjaamiseen liittyviä asioita. Kurssin aikana voimme ohjata esim. toisillemme liikuntatuokioita, välituntiliikuntaa, taukoliikuntaa, alakoulujen liikuntahetkiä tai erilaisia liikuntatempauksia ryhmän toiveiden mukaan.

**Tanssi- ja ilmaisuliikunta**

Kurssin ytimenä toimii musiikki ja liike. Kurssi sisältää monipuolisesti tanssia eri muodoissaan, ilmaisua ja kehon liikettä. Kurssin aikana on mahdollista harjoitella myös tanssi- ja ilmaisuliikunnan ohjaamista muulle ryhmälle.

**RUOTSI**

**Ruotsia jatko-opintoihin**

Kurssi on tarkoitettu lähinnä peruskoulun kertaus- ja tukikurssiksi ennen jatko-opintojen alkua. Kurssilla kerrataan perussanastoa ja -rakenteita, mutta näiden lisäksi tutustutaan jo tarkemmin peruskoulun oppimäärää laajemminkin sanastoon ja rakenteisiin. Tavoitteena on, että esimerkiksi lukioon siirtymisen nivelvaihe sujuisi mahdollisimman hyvin.

**TERVEYSTIETO**

**Vahvistuva minä**

Kurssin sisältöä mm.
- kuka minä olen (juuret, nykyhetki)
- mitä minä haluan
- miten vahvistan itseäni henkisesti, fyysisesti ja sosiaalisesti
- terveellinen elämä
- onnellisuus
- hyvä itseluottamus
- miten kohtaan vastoinkäymisiä
- stressinhallinta

Kurssin sisältö vaihtelee oppilaiden toiveiden mukaan.

**ÄIDINKIELI**

**Ilmaisutaito**

Harjoitellaan ilmaisun eri keinoja ja haetaan esiintymisvarmuutta. Valmistetaan erilaisia esityksiä.

**Kynä ja kirja**

Kirjoitetaan tarinoita, runoja, novelleja yms. oppilaiden oman kiinnostuksen mukaan. Luetaan kaunokirjallisia tekstejä, joista keskustellaan ja tehdään ryhmätöitä. Tehdään yhteistyötä kirjaston kanssa.

**MUUT**

**Kymmensormijärjestelmä**

Harjoitellaan kymmenen sormen käyttämistä kirjoittamisessa. Opetellaan näppäimistön merkkejä sekä kirjoitetaan erilaisia harjoituksia. Harjoitellaan tekstin muotoilua. Opetellaan ergonominen kirjoitusasento. Testataan erilaisia kirjoitustapoja ja näppäimistöjä.

**Ohjelmointi**

Opetellaan ohjelmointia erilaisten ohjelmien ja sovellusten avulla. Harjoitellaan ehtolausekkeiden, toistorakenteiden ja silmukoiden käyttöä. Tehdään erilaisia harjoitteita eri ohjelmointitavoilla. Harjoitellaan liikkumista ja piirtämistä erilaisten koodien avulla. Tehdään laskukaavoja ja lasketaan kierroksia yms. Tehdään jonkinlaisia pelejä.

**Psykologia**

Tavoite: Oppia ymmärtämään ihmisen mielen toimintaa ja sen vaikutusta oppimiseen, ajatteluun, käytökseen, tunteisiin ja terveyteen. Oivaltaa ja oppia, mitä merkitsee ihminen psyko-fyysissosiaalisena kokonaisuutena. Perehtyä psykologian tieteenalojen näkökulmiin ja tutkimuskenttään.

Sisältö: Psykologian eri alojen peruskäsitteitä ja keskisimpiä sisältöjä (kognitiivinen psykologia, kehityspsykologia, sosiaalipsykologia, biologinen (neuro)psykologia, mielenterveyspsykologia). Opittavia aihealueita ovat mm. ihmisen kehityksen vaiheet, tunteet, oppimiskäsitykset, tiedonkäsittelyn taidot, muisti, aivojen rakenteet, yleisimmät mielenterveyden häiriöt ja sosiaalinen toiminta.

Työtavat: Monipuoliset ja toiminnalliset työtavat, joissa hyödynnetään myös digimateriaalia ja ChromeBookia. Vierailuja ja vierailijoita mahdollisuuksien mukaan.

VALINTAKORTTI Oppilaan nimi ja luokka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molemmista palkeista tehdään yksi valinta (=1) ja kaksi varavalintaa (=X ja X).

Valinnaisaine ei toteudu, jos sitä ei valita riittävästi.

Mikään valinnaisaine ei ole edellytys jatko-opinnoille.

4. Palkki YHDEN VUOSIVIIKKOTUNNIN VALINNAISAINEET 9. LUOKALLE

|  |  |
| --- | --- |
| erätavaroiden valmistus |  |
| historian ihmeellinen maailma |  |
| ilmaisutaito |  |
| kuntosalikurssi |  |
| käsityöaskartelu |  |
| maalauskurssi |  |
| ohjelmointi |  |
| ruotsia jatko-opintoihin |  |
| tanssi- ja ilmaisuliikunta |  |
| vahvistuva minä |  |

5. Palkki YHDEN VUOSIVIIKKOTUNNIN VALINNAISAINEET 9. LUOKALLE

|  |  |
| --- | --- |
| englannin syventävä kurssi |  |
| laulukurssi |  |
| lupa kokata |  |
| kirjakurssi |  |
| kymmensormijärjestelmä |  |
| kynä ja kirja |  |
| liikunnan ohjauksen kurssi |  |
| psykologia |  |
| tarve-esineiden valmistus |  |
| vaateompelu |  |
| älytekstiilit |  |

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pvm huoltajan allekirjoitus